Ян Железны

Ян Железны (, 1966 оны 6 сарын 16-нд Чехословакийн Млада Болеславт төрсөн) нь Чехийн хөнгөн атлетикч, жад шидэлтийн дэлхий, олимпын аварга, дэлхийн дээд амжилтын эзэн тамирчин юм. Тэрээр жад шидэлтийн бүх цаг үеийн хамгийн шилдэг 5 амжилтыг ганцаараа эзэмшдэгIaaf toplists. Иймээс түүнийг бүх цаг үеийн хамгийн шилдэг жад шидэгч гэх  нь элбэг. 

Тэрээр 1996 онд 98.48 метр шидэж дэлхийн дээд амжилт тогтоосноос гадна 2001 оны ДАШТ-д 92.80 метрээр ДАШТ-ий дээд амжилтыг тогтоосон. Железны 90 метрээс хол шидсэн амжилтыг албан ёсны тэмцээнүүдэд 52 удаа үзүүлсэн байдаг нь бусад бүх жад шидэгчдийнхийг нийлүүлснээс (32) хол илүү юмMen's javelin. Тэрээр мөн шинэ төрлийн жадаар 94 метрээс хол шидэж чадсан цорын ганц тамирчин төдийгүй уг амжилтаа 5 удаа үзүүлжээ.

Железны тамирчныхаа замналдаа Стив Бакли, Сергей Макаров, Борис Хенри, Сеппо Рэти, Рэймонд Хэкт, Аки Парвиайнен нарын олон шилдэг тамирчидтай ширүүн өрсөлдөж ирсэн.

Тэрээр хамгийн сүүлд Гётеборгт болсон 2006 оны Европын АШТ-д 85.92 метрийн амжилтаар хүрэл медаль хүртээд зодог тайлжээ.
Зодог тайлах ёслолоо анх хөнгөн атлетикаар хичээллэж эхэлсэн Млада Болеславтаа 2006 оны 9 сарын 19-нд хийсэн аж.

Тэрээр өдгөө Олон Улсын Олимпын Хорооны гишүүн бөгөөд Прага хотод дасгалжуулагчаар ажилладаг.

Эшлэл

 Цахим холбоос 

Ангилал:Жад шидэлтийн олимпын аварга
Ангилал:Жад шидэлтийн дэлхийн аварга
Ангилал:Чехийн жад шидэгч‎
Ангилал:Чехийн олимпын аварга
Ангилал:Чехословакийн олимпын аварга
Ангилал:Чехословакийн олимпын мөнгөн медальтан
Ангилал:Чехословакийн олимпын оролцогч
Ангилал:Чехийн олимпын оролцогч
Ангилал:1988 оны зуны олимпод оролцогч
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:2000 оны зуны олимпод оролцогч
Ангилал:2004 оны зуны олимпод оролцогч
Ангилал:Олон улсын олимпын хорооны гишүүн
Ангилал:Чехийн хөнгөн атлетикийн дасгалжуулагч‎
Ангилал:Чехийн гавьяаны медаль шагналтан
Ангилал:Чехийн оны шилдэг тамирчин
Ангилал:Чехословакчууд
Ангилал:Чехүүд
Ангилал:1966 онд төрсөн